

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ตุลาคม 2566

เรื่อง การแจ้งเพิ่ม - ลดข้อมูลนักเรียนในการทดสอบทางการศึกษาระดับชาติขั้นพื้นฐาน (O-NET) ปีการศึกษา 2566

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนมาก ที่ มท 0816.3/ว 3045 ลงวันที่ 19 กรกฎาคม 2566

สิ่งที่ส่งมาด้วย สำเนาหนังสือสถาบันทดสอบทางการศึกษาแห่งชาติ (องค์การมหาชน)

ด่วนที่สุด ที่ สทศ.0001/ว 232 ลงวันที่ 9 ตุลาคม 2566 จำนวน 1 ฉบับ

ตามที่ กรมส่งเสริมการปกครองท้องถิ่นได้ประชาสัมพันธ์ปฏิทินการปฏิบัติงานการทดสอบ O-NET และตารางการสอบ O-NET ปีการศึกษา 2566 ให้สถานศึกษาในสังกัดองค์กรปกครองส่วนท้องถิ่นที่จัดการศึกษา  
ระดับประถมศึกษาและมัธยมศึกษาทราบ พร้อมทั้งให้องค์กรปกครองส่วนท้องถิ่นกำกับ ติดตามให้สถานศึกษา  
ส่งข้อมูลรายชื่อนักเรียนที่ประสงค์เข้ารับการทดสอบผ่านระบบการทดสอบ O-NET และพิจารณาอนุญาตให้บุคลากรในสังกัดและบุคลากรในสถานศึกษาร่วมเป็นคณะทำงานระดับศูนย์สอบและคณะกรรมการระดับสนามสอบ  
ในการทดสอบทางการศึกษาระดับชาติขั้นพื้นฐาน (O-NET) ปีการศึกษา 2566 ความละเอียดแจ้งแล้ว นั้น

กรมส่งเสริมการปกครองท้องถิ่นได้รับแจ้งจากสถาบันทดสอบทางการศึกษาแห่งชาติ (องค์การมหาชน)  
ว่า สำนักงานการตรวจเงินแผ่นดินได้ตรวจสอบการดำเนินการทดสอบทางการศึกษาระดับชาติขั้นพื้นฐาน (O-NET)   
และให้ข้อเสนอแนะเพื่อให้การจัดสอบ O-NET บรรลุวัตถุประสงค์อย่างมีประสิทธิภาพ โดยให้ชี้แจงทำความเข้าใจกับสถานศึกษาในการจัดส่งรายชื่อนักเรียนตามความเป็นจริง เพื่อเป็นการลดปัญหาจากการส่งรายชื่อนักเรียน  
ผู้มีสิทธิ์สอบสูงกว่ารายชื่อนักเรียนที่สมัครใจเข้ารับทดสอบจริง จึงขอความร่วมมือจังหวัดแจ้งองค์กรปกครอง  
ส่วนท้องถิ่นที่จัดการศึกษาระดับประถมศึกษาและมัธยมศึกษา ดำเนินการประชาสัมพันธ์ ให้สถานศึกษาในสังกัดทราบ และตรวจสอบรายชื่อนักเรียนที่สมัครใจเข้าร่วมทดสอบทางการศึกษาระดับชาติขั้นพื้นฐาน (O-NET)   
ปีการศึกษา 2566 ในระบบการทดสอบ O-NET ตามความเป็นจริง โดยสามารถแจ้งเพิ่ม - ลดข้อมูลนักเรียนได้ระหว่างวันที่ 10 - 31 ตุลาคม 2566 ทั้งนี้ ให้กำกับ ติดตามให้นักเรียนที่แจ้งความประสงค์เข้ารับการทดสอบ O-NET เข้าร่วมการทดสอบตามกำหนดการที่กำหนด ในกรณีที่มีเหตุสุดวิสัยไม่สามารถเข้าร่วมทดสอบได้  
ให้นักเรียนแจ้งเหตุผลความจำเป็นต่อผู้อำนวยการสถานศึกษาเป็นลายลักษณ์อักษร รายละเอียดปรากฏ  
ตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร. อสถ....................................

ผอ.กศ.....................................

ผอ.กง.สศ................................

หน.ฝ…....................................

จนท.........................................

**QR Code**

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. 0-2241-9000 ต่อ 5313

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

https://shorturl.asia/3rO9K

ผู้ประสานงาน น.ส.เอมอร เสือจร โทร. 09-1009-1321